હાસનના આ લેખથી ‘હિન્દુ આતંકવાદ’ પર ફરી એકવાર વિવાદ છેડાઈ ગયો છે. ભાજપના નેતા સુબ્રમણ્યમ સ્વામીએ કમલની ટિકા કરતા તેમને નૈતિક રીતે ભ્રષ્ટ ગણાવ્યા. સ્વામીએ કહ્યું કે, ‘હિન્દુ આતંકવાદ’ની હજુ સુધી કોઈ સાબિતી નથી. ભાજપના નેતા મુરલીધરને અમારી સહયોગી ન્યૂઝ ચેનલ ‘ટાઈમ્સ નાઉ’ સાથે વાતચીતમાં કમલ પર સવાલો કર્યા. તેમણે કહ્યું કે, કમલ હકીકતથી મ્હોં ફેરવી રહ્યાં છે. મુરલીધરને કહ્યું કે, ‘હાસન કહે છે કે, કેરળમાં સૌહાર્દ છે પણ હકીકત અલગ છે. કેરળમાં પોપ્યુલર ફ્રન્ટ ઑફ ઈન્ડિયા જેવા સંગઠનો આતંકવાદી ગતિવિધિઓમાં શામેલ છે અને ત્યાં મુસ્લિમ કટ્ટરતા વધી રહી છે. મુરલીધરન કહ્યું કે, કેરળ સાથે ટેરર કનેક્શનને કારણે તમામ યુવાનોની ધરપકડ થઈ રહી છે.